Любители на КОТКИ тема 2 - Страница 27 :: BG-Mamma\n# 390 6 май 2008, 19:03 ч.\nА някой може ли да препоръча наистина добра ръкавица за ресане,която да събира косми.\nПочва да се скубе,а не дава да го пипам с гребен,все си мисля,че на ръкавица ще склони.\nВсички нови попълнения са страхотни.\n# 391 6 май 2008, 19:16 ч.\nКакъв гребен? За писана или обикновен? Отначало Алина като видеше гребена бягаше като дявол от тамян...Аз също се бях насочила към ръкавица, но докато се наканя, и тя си свикна. Преди да започна да я реша и давам да го подуши, че е нейния, и после започва едно мъркотене...\nЦимба е голям красавец\n# 392 6 май 2008, 19:23 ч.\nКомшийката ми подари такава ръкавица. От едната страна малко прилича на масажен диск , т.е. има гумени издатини. Според мен не е много удобна. За Харо съм купила четка, двойна, от едната страна е телена и е като обикновена четка за коса, с пластмасови топчета в/у телчетата, от другата страна е с гъсти косми. Четката е по-удобна. Харо няма нищо против да го решат. Като му писне - изчезва.\nНещо такова само, че е дървена.\nПоследна редакция: вт, 06 май 2008, 19:29 от AnMary\n# 393 6 май 2008, 19:46 ч.\nТези четки успяват ли да събират косъмчетата.Все си мисля че така само се сресват ,а не се събират падащите косми.\n# 394 6 май 2008, 20:19 ч.\nМного хубави снимки,от всички.\nМоята обича да я решим и стои,докато не й омръзне разбира се.\nАз пък ще се оплаквам.Разгонена е и е много тежко положението й.Почти не издава звуци,но позата ,й ме притеснва.Като разчленено е тялото й.Горкичката ми Пухсита.Идва и ме гледа жално.Не смея да я пусна на терасата,а има голямо желание.Отива мърда пердето и гледа бутайки се в стъклото.\n# 395 6 май 2008, 22:10 ч.\nСиамка оказа се права за Гугумунгито\nВет каза, ако не го обичам да го оставя самичък да се мъчи след операцията , да ме търси и да плаче .... и аз надух гайдата.\nНие мислехме да използваме момента - няма да ни има така или иначе в къщи за 2-3 дни и хем да го дадем на хотелче, хем и да мине кастрирането .\nЧе да не го гледам как се мъчи детето , НОООООООО това е...\nКато се приберем ще я свършим таз работа\nМного готинки нови мъркащи попълнения\niguanka тоя прозорец отворен ли е , че леко ми настръхна косъма и ме хвана шубето за малкото шушонче\n# 396 6 май 2008, 22:14 ч.\nимаме тераса, нали е вила на три етажа, та няма къде да падне-нисичко е точно там (старото коте много играеше там) а и той си много послушен; те си знаят животинките само да зяпат (без да падат), така че спокойно (не е като в блок а е безопасно самото място)\n# 397 7 май 2008, 00:38 ч.\nАааааам добре, рекох да не му изпробваш баланса по перваза как е\nМахни майтапа, в тая тема що мацета така са си заминали, направо ми се взе акъла\nИ моя Гугунънги инак си седи на тераската, уж втора по издадена има точно под нашата , ама яко си ме хвана шубето и все по-рядко го оставям самичък да си вее гъзето из балкона\n# 398 7 май 2008, 00:42 ч.\nМомичета , пак сте изписали 3 страници ! Чета ,чета и откъде да започна?! А аз обикалям днес цял ден по софри !\nИмаме си нови попълнения -много са сладки !\nПо памет - видях , че говорите за вътрешно обезпаразитяване - на Рет му давам едно лекарство като крем от тубичка се изстисква направо в гърлото.До сега не съм му давала хапчета.\nСадизма и отровната храна не се нуждаят от коментар - просто нямам думи!\nTed_cat , на Рет мустаците наистина са много смешни ! Когато дебне направо стават перпендикулярни на муцунката - щръкват като на морж в атака!\nDjindjari , Рет малко преди да го кастрираме и него го беше хванал хормона , но не напълно.Дъщеря ми има едно куче плюшено , с което спи и ако го забравеше на леглото , Рет се възползваше от него - сексуално,без вазелин. Тя много се ядосваше , като разбереше , че съм го оставяла да своеволничи , та затова му купихме негово куче.Направо не е истина какво го правеше - яхваше му се отгоре , захапваше го за врата и даваше на душата.... А пък звуците бяха неописуеми,по някое време го мъкнеше из къщата , така захапано за врата и където свари пак се започваше обезчестяването. Изобщо луда работа,заболявал ме е корема от смях , но два месеца след кастрацията вече не му обръща внимание.Първоначално имаше някакви остатъчни хормони , а сега кучето е изоставено и самотно.\n# 399 7 май 2008, 01:03 ч.\nЦитат на: Диди69 в ср, 07 май 2008, 00:42\nА пък звуците бяха неописуеми,по някое време го мъкнеше из къщата , така захапано за врата и където свари пак се започваше обезчестяването.\nОх ... как само ме разсмя ако знаеш Представям си какъв секс - екшън е бил у вас\nГоркинкото куче ... на това му се вика приластен и изоставен\n# 400 7 май 2008, 01:06 ч.\nИмах някъде клипчета , но той като усещаше , че го снимам и го даваше по-кротко ! Явно не си падаше по домашното по..о !\n# 401 7 май 2008, 01:07 ч.\nЦитат на: mausbeni в вт, 06 май 2008, 19:46\nГъстата част обира космите. Другата... по скоро за разресване се използва.\nИ Харо след кастрацията престана да ми скача вечер. И не спря да ми препикава прането. изпрала съм, събрала съм прането на едно от леглата в стаята на Дияна, ще го сгъвам. Минава Харо опикава го - и пак в пералнята Не проявяваше интерес към играчките на Дияна.\nНо пък голям екшън беше със стария котарак и пудела. Пудела, обратен, девствен. Гони Спас по целия паратамент и му скача.\nDjindjari каква спец. си колежке? Аз съм по лифтовете и влековете\n# 402 7 май 2008, 01:12 ч.\nПудела, обратен, девствен. Гони Спас по целия паратамент и му скача.\nА това за опикаването , знам , че ако се кастрират късно доста често си запазват навиците с маркирането.\n# 403 7 май 2008, 08:23 ч.\nРазбихте ме с тези секс истории\nМойта нефертина голям лакомник излезе. Откак разбра, че има зъбки си иска истинска храна и снощи омаа половин пържола и спа непробудно до сутринта. но към 6,30 се събуди озверяла от глад и не я интересуваше на мене спи ли ми се. Метнах й малко кашкавал и укроти топката.\nДнес ще я заведа на ВЕТ да видим какви витамини да й давам, не може така да ми се скубе.\nВчера говорих с друг Вет по тел за падането на козинката, каза, че е от липса на витамини. А аз от как съм я взела я хранех с прясно мляко Верея и понякога слагах бисквикта вътре. Представете си какво мляко е тава, щом козината й почна да пада\nТакива малки котета обикновенно ги храня с адаптирано мляко за кърмачета, но сега реших да пробвам с прясно мляко и ето го резултата.\nРеших да си направя албум на Нефертина. Че и котетата като децата страшно бързо растат и докато се усетиш станали тинейджъри. Та да си я снимам като бебе, че после и да искам няма.\nто и сега се вижда разликата от снимките й от миналата седмица и от днес. Някак е по - оформена муцунката й.\nПоследна редакция: ср, 07 май 2008, 10:04 от Ted_cat\n# 404 7 май 2008, 11:41 ч.\nTed_cat , казали са ми на не давам на Рет солено и с подправки.Как я храниш с пържоли и кашкавал?! А пък за козината не е нормално да пада много.Естествено като го реша има цяла топка по гребена , но като го гуша не остават косми по дрехите.Тук та ме намираме някое снопче косми , но съм го забелязала , че като се чеше със задните лапи и по ноктите му се събират косми , като с гребен. Та после на земята.


Борисов към ректорите: Предлагайте, законите се правят за вас - Mediapool.bg\nБорисов към ректорите: Предлагайте, законите се правят за вас\nМартина Бозукова | 14:18 | 07 юни 2011 | 61 коментара\nПремиерът Бойко Борисов и министърът на образованието Сергей Игнатов събраха във вторник ректорите на частните и държавните висши училища на обществено обсъждане на промени в Закона за висшето образоване. Най-общо те предвиждат университетите да могат да се сдружават с други висши училища в страната или в чужбина, както и да изнасят марката си чрез свои филиали извън страната.\nПо линия на сдружаването например български студенти могат да се обучават в наш университет, който е сключил договор с чуждо висше училище. Обикновено обаче престижните западни университети не търсят подобни партньорства. Към такива се стремят основно техни “двойници“, които например се намират в същия град или имат сходства в имената.\nОсвен това с предлаганите промени се дава възможност на университетите сами да преценяват дали да признаят диплома от предходно образование.\nОт изказванията на много ректори стана ясно, че съвместни обучения с чужди университети и сега се извършват. Макар единодушно да подкрепиха духа на промените, те не скриха, че с тях не се решават съществени проблеми и изразиха известни опасения.\nПремиерска благословия за повече мандати и правомощия на ректорите\nРекторите не скриха очакванията си за нов Закон за висшето образование, а не само промени на парче, а премиерът Бойко Борисов им обеща той да е готов до есента и ги насърчи да предлагат промени. Някои от ректорските искания бяха приети в движение, като Борисов преценяваше на момента кое влиза в новия закон и кое не.\nРекторът на Университета по библиотекознание Стоян Денчев например поиска на Съвета на ректорите да се дадат повече правомощия. Идеята му е съветът да се превърне в “реален помощник на министерството“, както и да има собствена сграда. От своя страна Борисов заяви, че липсата на собствена сграда не е толкова лоша, защото така ходят във всички университети. “Но иначе като правомощия, като мнение, нищо не пречи в новия закон това да бъде заложено. Давайте го като текст, за да влиза. Неслучайно тук има десетина-петнайсет народни представители. Така че това, което решим и което ви касае, те законите се правят за вас“, заяви Борисов.\nМалко по-късно той сбъдна и друга ректорска мечта – да имат неограничен брой мандати. Проф. Анелия Клисарова, ректор на Медицинския университет във Варна поиска равнопоставеност между държавните и частните университети и посочи, че след като едните сами определят броя на ректорските мандати, то и на държавните може да се позволи това да го решава Общото събрание на ВУЗ-а. “В никакъв случай не ректорите сами да си определят мандатите, а Общото събрание да решава“, посочи тя.\n“Това е гарантирано в новия закон, че ще го има“, отсече в отговор Борисов.\nСега ректорите могат да са начело на дадено висше училище най-много за два мандата по четири години, а в практиката не липсват случаи, в които ректори са превърнали ръководените от тях висши училища във феодални структури, където дори Общото събрание е от “проверени хора“.\nСамо преди дни Общото събрание на Стопанската академия в Свищов преизбра досегашният ректор Величко Адамов, нашумял повече като ректора на Красьо Черния. Преизбирането му с пълно мнозинство стана въпреки скандалите и сигналите за корупция около него. За Адамов преподаватели от университета изнесоха през 2009 година сигнали, че участва в схема за пране на пари, укриване на доходи в особено големи размери и източване на учебното заведение.\nОпасения от псевдо университети и дипломи\nОще в началото на дискусията председателят на комисията по образование в парламента Огнян Стоичков (“Атака) заяви, че промените е добре да се облекат по-добре в законови текстове. Той постави въпросите кой ще издава дипломите при партньорство между два университета, чия юрисдикция ще е приложима при филиал зад граница, по какъв ред ще се обжалват заповедите на ректора при признаване на дипломи. Освен това той постави въпрос към държавните университети – дали искат чужди студенти да идват у нас или да изнасят марката си в чужбина.\nПовечето ректори не скриха, че основният им проблем в момента е не друго, а прекомерното бавене на визите на студенти от страни извън ЕС. В отговор Борисов заяви, че министрите на вътрешните и външните работи Цветан Цветанов и Николай Младенов вече работели по този въпрос.\nЗаместник-ректорът на Софийския университет проф. Анастас Герджиков заяви, че “когато текстовете са твърде дълги при многото изброяване е лесно да се промъкнат неща, които не сме искали да направим“. “На нас ни се струва, че има опасност да се отвори врата пред български университети да се сдружат с организации, които не са университети и да делегират правата си те да обучават студенти. Това е много опасно, преди десет години го имаше и трябва да го спрем с редакция на текста“, заяви той.\nОпасенията му веднага намериха отговор от страна на Бойко Борисов. “Сложете точка. Целта на събирането е да се изчистят подобни текстове“, инструктира премиерът.\n“Половината от това, което се предлага вече сме го играли и беше отменено през 2004-та година с обществен дебат и скандал. Защото тогава при онези условия породи огромна по мащаба си корупция. И аз се удивявам, че в мотивите това не е разгледано“, коментира депутатът от “Атака“ Станислав Станилов. “Това нали ще дойде в парламента при вас“, успокои го обаче Борисов.\nРекторът на Техническия университет проф. Марин Христов също настоя за по-ясни правила при признаването на дипломите. “Имаме повече от 20-годишен опит в обучението по френски, немски, английски по документация изцяло от известни чужди университети. Завършващите университети получават две дипломи – българска и официално призната от съответната държава диплома. На база на този опит подкрепям предложенията, но в същото време ми се струва, че когато всичко се остави в ръцете на университети без никакви ограничаващи условия, ние ще имаме какво ли не. Например, признаване на дипломите – категорично да. Но задължително да има някакво условие – поне официално писмо от университета, че такъв университет съществува. Защото можем да получаваме какви ли не дипломи, без да сме сигурни, че такъв университет има и човека дали фигурира в неговите регистри“, коментира той.\nВ крайна сметка Борисов, който през цялото време модерираше дискусията и подканваше участниците да се по-кратки в изказванията си, закри едночасовото обсъждане с обещанието през септември да бъде внесен новият Закон за висшето образоване.\n“Ще моля всички предложения да ги дадете, тук има много депутати, аз се надявам те да се съобразят с мнението на цвета на нашата наука. Искаме бързо да влязат тези поправки, за да хванем новата учебна година. Игнатов има политически ангажимент есента да предложи новия закон. По всяко едно изречение в него трябва да сте се произнесли, правим едно обществено обсъждане и отиваме в парламента при депутатите“, заяви Борисов.\n“Важно е да привлечем чуждестранни студенти, това е невероятна реклама за страната. Чисто в икономически план, докато са в България те плащат квартири, храна, услуги, всичко това отива като данък във финансовото министерство и като такси във вашите университети“, обобщи той.\nОтпада ограничението за цената на платените магистратури\nДа "продаваме" чужди студенти по подобие на футболните трансфери\nТаксите за университет нарастват с 60-80 лева


ЕК наложи глоба на Qualcomm в размер на $1,2 млрд. | Bloombergtv.bg\nЕК наложи глоба на Qualcomm в размер на $1,2 млрд.\nQualcomm е най-големият производител на LTE чипове\nЦена на акция на Qualcomm. Източник: Bloomberg Terminal\nЕвропейската комисия (ЕК) санкционира Qualcomm с 997 млн. евро заради злоупотреба с господстващо положение на пазара. Глобата възлиза на 4,9% от приходите на компанията през 2017, предаде Investor.bg.\nПо думите на комисаря за защита на конкуренцията Маргрете Вестагер компанията е ограничавала достъпа на други производители на пазара на LTE чипове в продължение на повече от пет години. По този начин Qualcomm, която е основен доставчик на Apple за чиповете за iPhone и iPad, е бетонирала своята пазарна доминация, става ясно от съобщение на ЕК.\nС това свое поведение компанията не е дала възможност на потребителите и други компании да имат по-голям избор и достъп до иновации. „Това е сектор с голямо търсене и потенциал за иновативни технологии“, категорична е Вестагер.\nДо този момент Qualcomm е най-големият производител на LTE чипове, но има и други активни играчи в този сегмент – Intel, например. Apple пък е основният купувач на тези чипове.\nПрез 2011 Qualcomm и Apple са подписали споразумение, според което производителят на чипове се ангажира със сериозни плащания за Apple, ако компанията използва ексклузивно техни чипове за своите смартфони и таблети. През 2013 това споразумение е било продължено до 2016, обясняват от ЕК.\nВ условията е записано, че Qualcomm ще спре плащанията си към Apple, ако американският технологичен гигант реши да да използва чипове на конкурентна компания. Компанията е трябвало освен това да върне получени в миналото „бонуси“, ако реши да смени доставчика си на чипове.\nТака Apple се е обвързала с продуктите на Qualcomm, независимо от качеството на конкуренцията, коментират още от Брюксел. Вътрешни документи показват обаче, че Apple са имали сериозни намерения да се обърнат и към Intel за доставка на чипове. Споразумението с Qualcomm обаче е бил сериозният фактор, който е натежал при избора на доставчик.\nСлед изтичане на срока на споразумението през септември 2016 Apple реално са започнали преговори и с Intel за доставка на чипове.


Willa Dorotka - НАЙ-НИСКИ ЦЕНИ от agoda.com\nВиж всички 23 места за настаняване в Буско-Здрой.\nRokosza 11, Busko-Zdroj, Буско-Здрой, Полша - Покажи на картата\nПовече за Willa Dorotka\nПри посещение в Буско-Здрой, в Willa Dorotka ще се почувствате като у дома си, защото предлага квалитетно настаняване и отлично обслужване. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nWilla Dorotka предлага безупречно обслужване и необходимите удобства, за да удовлетвори гостите си. Хотелът предлага достъп до широк спектър от услуги като безплатен WiFi достъп във всички стаи, Wi-Fi връзка в общите части, паркинг, рум-сървиз, допускане на домашни любимци.\nВсички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. Willa Dorotka е най-подходящото място за Вас, ако търсите качествен хотел в Буско-Здрой.


Централна гара София, България - RILA.WS\nЦентрална гара София (анг.: Central Railway Station Sofia) е най-голямата железопътна гара в България. Разположена е в непосредствена близост до Автогара Сердика и Централна Автогара – София. Пред гарата минава булевард Мария Луиза и ако продължите по него в южна посока след 1 километър ще стигнете до Лъвов мост, а след още около километър до площад Независимост и центъра на София.\nПървоначално гарата е била построена и открита през август 1888 г., като в този период е обслужвала линията от Цариброд (днешен Димитровград, Сърбия), който тогава е бил в пределите на княжество България през София за Вакарел. Това е първата линия на Българските държавни железници, изцяло изградена от български инженери. Първата сграда е проектирана от архитектите Антонин Колар, Вацлав Прошек и Маринов и е построена с участието на италиански специалисти. Представлявала е едноетажна постройка, с дължина 96 метра и ширина 12 метра, като е имало и малка часовникова кула. Когато през 1948 година е построена железопътна гара Подуяне, гара София е преименувана на Централна железопътна гара.\nСтарата сграда е съборена през 1974 г., като на нейно място е построена нова в типичната за комунистическото строителство архитектура, в стил, който някои наричат Брутализъм. Новата сграда има три надземни и два подземни етажа, като е облицована предимно с бял мрамор.\nОсновна реконструкция и реновиране на гарата е извършено през 2016 г.\nКъм настоящия момент гарата обслужва средно на ден пътникопотока от около 170 влака. В момента на гарата има 30 билетни каси, като и много заведения за бързо хранене, малки магазини за напитки и вестници и кафенета.\nКато на всички гари в Европа, а и по света в района около гарата има бездомници. Бъдете особено внимателни за джебчии, които не са рядкост. Също така и на много места ще ви срещнат много улични търговци, които ще опитат да ви продадат парфюми, часовници и други. Във вътрешното пространство на гарата и извън нея има поставени няколко стари парни локомотива.\nОт гарата тръгват директни линии за Белград, Букурещ, Истанбул, Лвов, Ниш, Солун и други, като някои от разписанията са сезонни и се информирайте за тях от сайта на Български Държавни Железници. До гарата има изградени тролейбусни, трамвайни и автобусни линии, които ще ви отведат до други части на града. Пред гарата има няколко паркинга, както и зона за паркиране, която се заплаща. В неделя паркирането е безплатно.\nПрез 2012 до Централна гара София е изградена спирка (Централна Ж.П. гара) на Софийското метро.\nБългария, Забележителности 00285, ID00285, влак, гара, железопътна гара, София, столица, Централна гара София, Централна гара, България\nВизантийска баня Солун, Гърция


Начало > Фестивал на хвърчилата превзема Шабла\n20:56, 20 сеп 19 / Общество 25 1756 Автор: Topnovini\nЕдин хубав празник, който радва и малки, и големи, и който се превърна в предпочитано септемврийско събитие за много хора от страната и чужбина, е Фестивалът на хвърчилата. Фестивалът е посветен на хората, природата и птиците от Приморска Добруджа и се организира от община Шабла със съдействието на Зелен образователен център, съобщиха организаторите.\nПразникът на хвърчилата осигурява целодневно пребиваване на открито, усмивки, творчество, движение и задължителното обветряне край морето. От първото издание на фестивала е през 2011-та година, и за 8-ма поредна година той предлага разнообразни възможности за полет с мечти и хвърчило.\nПо традиция в района ще бъдат разположени шатри, където ще се помещават арт-работилници за изработка на хвърчила, бижута и картички и апликации от естествени материали, както и демонстрация на техники за управление на хвърчило.\nИ тази година ще има специално място, отредено за био-производители, които ще могат да предложат екологично произведени местни продукти (плодове, зеленчуци и мед).\nЩе бъде организирана и пешеходна екскурзия край неповторимите пещери и скални образования край.\nПрез цялото време ще има и свободно пускане и демонстрации на хвърчила.\n14:25, 15 дек 19 / Общество\n15:10, 15 дек 19 / Общество\nЗдравни работници протестират пред Министерския съвет\n14:50, 15 дек 19 / Политика\nЦветан Цветанов взе участие в обсъждане за интеграцията на Северна Македония\nшабла фестивал хвърчила\n15:10, 15 дек 19\n14:50, 15 дек 19\n14:35, 15 дек 19\n14:25, 15 дек 19


Честност и идеал? Не ставайте смешни!\nОливър Холт, „Дейли Мейл”\nНямам проблем с даването на втори шанс на опозорили се атлети. Историите за изкуплението са едни от най-хубавите в спорта. В последните години се възхищавах на Дуейн Чембърс, човек, който бе известен като допинг измамник заради начина, по който отговори след падението.\nПолучаването на трети шанс обаче е малко по-трудно за приемане. Това вече си е рецидивизъм, който показва склонност да мамиш публиката и съперниците си. В този случай е по-трудно да простиш и да повярваш, че един атлет, хващан два пъти с допинг, вече не е такъв човек. Това, което създава още по-голям проблем, е награждаването на такъв атлет с голям, тлъст спонсорски договор. По този начин по някакъв начин легитимираш един измамник и някак си се опитваш да го направиш да изглежда готин. Точно това направиха от „Найк”. Те подписаха договор с хващания два пъти с допинг Джъстин Гатлин. „Найк” не прави срамни неща. Те шокират хората. Но трябва да се срамуват от тази сделка. От съобщението, което пращат към света, и то точно в момента, в който атлетиката се опитва да се бори с допинга.\n„Найк” са готини. Те правят техния си бизнес и правят спортистите готини също. С тях се опитват да привлекат младите клиенти. Сега ще направят същото и с Гатлин, който в отсъствието на Юсейн Болт даде 5-те най-добри резултата на 100 м в света миналата година. Излиза, че все пак измамниците успяват.\nДа си припомним кой е Гатлин. За първи път го наказват за допинг през 2001, след като дава положителна проба за амфетамини. Гатлин твърди, че това вещество е попаднало в кръвта му от лекарство за лекуване на синдром на дефицит на вниманието и хиперактивност. Двегодишното му наказание е намалено. След това печели златния медал на 100 м на олимпиадата в Атина през 2004. През 2006 отново дава положителна проба. Не признава вината си. Тогавашният му треньор Тревър Греъм обвинява масажист, който го е намазал с крем, съдържащ тестостерон, без Гатлин да знае. Общо взето, обяснение от рода на „кучето ми изяде домашното”. Гатлин беше наказан за 8 г., след това намалиха наказанието му само на 4 г.\nТова трябваше да е достатъчно да го държи далеч от големи сделки до края на кариерата му. Но явно не е достатъчно за „Найк”. От компанията зарязаха Гатлин след втората му издънка. Но сега обърнаха мнението си. И се чудят защо други хора скачат на решението им.\n"Той изтърпя наказанието си и се състезава вече 5 г.", обясни вицепрезидентът на комуникациите в „Найк” Чарли Брукс.\nИма нещо, което от „Найк” не казват. Гатлин е на 32 г., малко по-стар за спринтьор, но по някаква причина дава по-добри резултати в сравнение с преди, когато беше по-млад и взимаше допинг. Но явно от „Найк” са отчаяни. Голямата звезда на атлетиката – Болт, има договор с „Пума”, а „Найк” ядат бой и решиха да заложат на доказан допинг измамник.\nДори Пола Радклиф, която бяга с „Найк”, скочи на решението.\n"Разочарована съм. Не мисля, че това отговаря на ценностите на „Найк”, които аз представям, нито на честността и идеала на хората, които работят."\nДа се говори за честност и идеал няма смисъл. Явно всичко започва и свършва с печеленето на пари. Ако имаше някакви идеали, те нямаше да припарят близо до Гатлин. В момент, в който всички обясняват колко е лошо да се взима допинг, в който разсипват руската атлетика заради това, „Найк” направиха точно обратното. Заложиха на алчността. Честност и идеал? Не ме карайте да се смея.\nПо превод на "7 дни порт"\nТагове: Джъстин Гатлин, Екипировка\nКоулмън: Гатлин винаги е бил на пистата, гледах го когато бях на 8\nКоулмън направи очакваното - шампион на света е\nГатлин се контузи


Нова Загора окъпана в коледни светлини - 24chasa.bg\nВ Нова Загора запалиха светлините на коледната елха. И тази година символът на един от най-големите християнски празници засия на 4 декември пред спортна зала „Младост”. Красиви коледни декорации озариха и 10 от основните улици в града.\nЗаради противоепидемичните мерки и да не струпват хора програмата беше символична. Но все пак новозагорци отброиха последните десет секунди до блесването на елхата и впериха взор в сияйната заря, като си пожелаха много здраве, щастие, безоблачни и радостни дни!\n„Радвам се, че тази вечер споделихме няколко вълшебни мига и макар от разстояние успяхме да зарадваме нашите съграждани. Нека не спираме да мечтаем, защото вярвам, че ни предстоят много хубави моменти оттук нататък! Призовавам всички да се пазим, за да преминем успешно през ограниченията и трудностите. Бъдете здрави!”, каза кметът Николай Грозев. Той и цялото общинско ръководство присъстваха при запалването на светлините на коледното дърво.


Мутафчийски: България се катери към следващия си пик на заразата\nАвтор: Екип Burgas24.bg 08:55 / 26.04.2020 Коментари (142) 751\n"Очакванията за разпространениета на заразата около Великден са базирани на математическите модели и изследванията в ретроспективен план, уточни още Мутафчийски. Според тях България вече е преживяла пик в началото на април, последвако е снижаване и в момента България се катери към следващия си пик, каза началникът на щаба".\n"Щабът има задача да поднася обективна информация на правителството и премиера и съобразено с нея - премиерът взима решение" допълни ген. Мутафчийски.\n56 са новите случаи на коронавирус у нас за изминалото денонощие. Това заяви преди минути председателят на Националния оперативен щаб ген.-майор Венцислав Мутафчийски по време на редовния си брифинг в Министерския съвет, който започна в 8,00 часа.\nТака общият брой на заразените с COVID-19 в България вече e 1290. 205 са излекуваните.\n"Починали за денонощието - 1 мъж на 81 години във ВМА с множество придружаващи заболявания. 55 са общо починалите", каза той.\nВ София 22 случая, от които хоспитализирани са двама, в Кюстендели - 13 случая, там има ново огнище, 12 - Дупница, Видин - 5, без медициснки персонал. 3 нови случая на деца - в Дупница на 5 и 7 години и във Видин също момиче.\nОще по темата: общо новини по темата: 3350\nВълчев: 40 000 деца не са участвали в онлайн обучението, ще трябва да доучват през лятото\nПрекалено много се изговори, малко истина се каза, но животът тече. Тече, така както реката. Обаче без достъп, на самата реалност и ежедневието на всеки един от нас. Написа се и се пренаписа: 60/40; КПП; и пускането на парковете за времевия период от 9:30 до 18:30 часа. Нямам нищо против парковете и разхождането с домашен любимец, но няма как да се наблюдава, дали реално ще има заразени в определен период от 1 или 2 седмици. Тактиката не е правилна. Трябваше да се отворят малките магазини, там където може да се следи и наблюдава заразени. Ако няма заразени, отварят се магазини за техники и пр. Така механизма ще се задвижи, собственици да видят покачване на това което са вложили преди и след карантината и да се намери определен баланс.\nАй стига бе рџ�‚\nпотушаването на огнища ,това ще бъде бъдещето ,значи че няма да има край тази карантина,в хотела и в мола има зараза ,а в помишлените райони и предприятия няма ,голяма логика,то вече е очевадно ,че искат да ни зомбират и да сме без собствена воля и мислене ,и кой е той да издава заповеди и защо ги изпълнявяме,не сме затворници\nВърха на ПИКА 10 000 000 000, ЩЕ ДОЙДЕ МНОГО БЪРЗО!\nПредположенията ви се разводниха вече\nТова е новата баба Ванга! Как знаят какво ще стане, а не правят нищо за народа да излезе от бедността! Кажете колко хора починаха до сега от други заболявания и дали има починали реално от новия вирус!\nВие ни информирате, Г-н Борисов си прави каквото иска.\nЗатова искате да пратите на училище 7 и 12 клас, за да до вършите започнатото.\nОставка бе материалисти...\nИскам дазнам кога отварк мцдоналдс цхе не се издурйа вецхе\nПокажи всички коментари (142)\nDjako Djako Maksimov\nMirena R Budakova\nNiki Petkova Jankova\nкатя тончева 1\nAndro Pardjola Bangiev


Херо надъхва Лудогорец за бой над Брага - Gol\n07:22 | 21 окт 2021 г.\nБившият треньор на Лудогорец Димитър Димитров-Херо вярва, че тимът може отново да победи Брага, както го направи с него начело при гостуването си в Португалия през есента на 2017 година (2:0), пак в групите на Лига Европа. Срещата в Разград завърши 1:1.\n“Защо Лудогорец да няма шанс да спечели отново? Да, съставите са други, ситуацията е различна, но като всеки българин и аз се надявам, че тимът може пак да победи. Така ще направи постъпки за излизане от групата, която не е лека”, коментира специалистът пред “Тема Спорт”.\n“Ние излязохме тогава с трима отзад, защото начинът на игра на Брага беше такъв, а не че имахме някакви проблеми. Тренирахме така няколко дни в седмицата преди мача и ни се получи. Рискът беше много голям и един негативен резултат щеше да се обърне срещу мен. Но рискувах и успяхме да спечелим".\n"Във футбола обаче няма нищо задължително, да знаете. Лудогорец до последно трябва да се опитва да печели и да излезе от групата. Брага и тогава, и сега е добър и сериозен отбор. Винаги е след голямото трио в Португалия - Порто, Бенфика и Спортинг (Лисабон)”, сподели още Димитров.\nНа въпрос не е ли време вече да се гласува доверие за по-дълго на Генчев, който за трети път пое тима, Херо каза: “Този въпрос трябва да го насочите към собствениците. Те са тези, които преценяват и решават. Те дават парите. Аз съвети не мога да им давам. А че Гечнев заслужава - няма спор. Той е млад човек с амбиции и качества”.\nЛудогорец Брага Херо\n10:12 | 21 окт 2021 г.\n1 Херо Херооо, всеки българин не се надява да победят щото бай *** е завистлив и малодушен.


Lasa Engineering Ltd (Ласа), е българска технологична компания, която може да осигури пълномащабни услуги в проектиране, разработка, производство и продажба на специализирани авиационни платформи и оборудване за наблюдение и управление на дейности, свързани със сигурността от въздуха.\nLasa работи в тясно сътрудничество с Airborne Technologies GmbH (ABT), Австрия - водещ одобрена проектантска организация за въздушни ISR Solutions и сензорни интеграции в широка гама от фиксиран и ротационно крило платформи. Lasa простира маркетинг и продажби услуги на ABT продукти и решения за някои страни и региони. Като една крачка напред, в съответствие с основния си бизнес, Lasa осигурява ъпгрейд, индивидуални решения до ключ за въздуха ISR мисии в сектора на отбраната и сигурността.\nТова е нашата мисия да консултираме и подпомагаме на своите клиенти по време на процеса на възлагане на обществени поръчки,от проектиране на система за архитектурата, до доставката на платформата, и да се грижми за обучението и оперативната подкрепа. На върха на тази, посрещане на нашите клиенти & rsquo; нужди, Lasa разширява своята услуга в проектиране и доставка на действие-способен платформи, обновен на върха на въздуха ISR решения за проектиране на сила срещу избрани цели земята.\nКато нейните производствени помещения, намиращи се непосредствено на "Казанлък" Airfield, в сърцето на България, Lasa е горда да въвежда в 21-ви век най-добрите практики на международната авиация-производствена кооперация предварително WW2.


Angellove's Cooking: Торта Орехово Брюле / Walnut Brulee Cake\nТази торта е за мечтите! За сбъднатите мечти!! Които пораждат нови...\nЧовешко е да имаш мечта...\nСтрахотно е да видиш мечтата си сбъдната!\nНо да гледаш как вече сбъдната ти мечта расте и се развива, и се превръща в нещо възхитително - е ... неописуемо!!\nНа днешния ден, преди точно 20-т години, се сбъдна най-съкровената ми мечта :)\nИ днес тази сбъдната моя най-голяма мечта е вече пораснал и достоен за възхищение млад мъж...\nНека е здрави щастлив и все така с лекота да сбъдва мечтите си!!\nИ нека бог го води в пътя му и бди над негонеотлъчно!!!\nИ за 20-ия рожден ден на сина ни <3\nНа вкус е специална - наситена и плътна, с дъх на орехи, шоколад и ванилия - създаваща усещане за домашен уют и задушевни зимни вечери с любими хора, за богати трапези и отлежали напитки, за сладки прикзки и греяно вино край огъня...\nА на вид е нежна и деликатна, в перлени пастелни нюанси - безплътна и ефирна като мечта :)\nОбещаваща много и нови мечти... Подканяща към бляскави и шумни празненства - с много смях и настроение, незабравими моменти и пенливо шампанско и покоряване на нови предизвикателства...\n1 с.л. како\n1 с.л. царевични нишесте (по избор)\n1 с.л. есениця ванилия\nЗа ореховия крокан в крема:\nЗа белия шоколадов ганаш:\n300 г бял шоколад за топене\n3-4 капки концентрирана есенция Каула кафе\n160 г фина пудра захар\n1 4.л. есенция ванилия\n1-2 с.л. млечна, сметана (ако е необходимо)\n100 г бял шоколадов ганаш, или на вкус\nШоколадово драже, покрито с перлени дъстове в пастелни нюанси на Sly Commerce\nПоръски - перли металик - розови, сини и сребърни на FunCakes\nБели фонданови снежинки\nФиксираме регулеруем ринг за торти на 20 см, намасляваме стените му и покриваме дъното на плитка тава с хартия за печене.\nСмиламе в блендера орехите, 100г от захарта, какаото и нишестето до консистенция на пълнозърнесто брашно.\nРазбиваме с миксера белтъците, ванилията и щипка сол на сняг и добавяме постепеннона тънка струйка захарта, акто не преставаме да разбиваме - до получаването на лускаво целувчено тесто - 10-ина минути.\nДобавяме ореховото брашно на части и разбъекваме с щпатула от долу нагоре до пълното му усвояване.\nРазделяме на 3 равни части и печем в ринг на 20 см поетапно (или в 3 бр тави с подвижен борд и размер 20 см) в предваритвлно загрята на 180С или 160С с вентилатор фурна всеки от блатовете по 20 минути, охлаждаме за кратко след изпичане и отстраняваме от ринга, след което оставяме да се охлади напълно.\nНа ореховия крокан:\nКарамелизираме захарта и водата, добавяме орехите и разбъркваме.\nИзсипваме върху хартия за печене и оставяме да се охлади напълно.\nСмиламе в блендера или счукваме в плик с дървен чук.\nНакисваме желатина в 100 мл прясно мляко.\nРазбиваме жълтъците със захарата до пухкав крем, добавяме нишестето и разбиваме отново.\nЗагряваме леко 500 мл от сметаната и добавяме на тънка струйка към яйчената смес, като не спираме да разбиваме.\nПрехвърляме сместа в огнеопорен съд на водна баня и разбиваме, докато се сгъсти крема - 10-15 минути или до желаната гъстота.\nКипваме останалите 100 мл сметана и добавяме към начупения на парченца бял шоколад, добавяме и накиснатия желатин и разбъркваме до пълното им разтопяване.\nИзчакваме шоколадовата смес да се поохлади и добавяме към охладения крем и разбъркваме.\nДобавяме смления орехов крокан и разбъркваме отново.\nНа белия шоколадов ганаш:\nКипваме сметаната и добавяме към начупения шоколад и есенцията, разбъркваме до гладък крем и оставяме да се охлади, но да не стяга.\nЗаделяме 100 г от ганаша за глазурата, а останалата част прехвърлям в пош с накрайник тип "султан" - малък.\nРазбиваме маслото, пудрата захар, ванилията и сметаната за 10-ина минути с миксер на пухкав крем.\nДобавяме белия шоколадов ганаш и разбъркваме до хомогенен крем.\nСтягаме първия блат (с дъното нагоре) с регулеруеми ринг за торти върху подходящ поднос и изсипваме половината от ореховия крем и заравняваме.\nПохлупваме с втория блат и изсипваме втората половина от крема.\nПокриваме с последния блат, отново с дъното нагоре, покриваме със стреч фолио и оставяме тортата за поне 4 часа, или за през нощта в хладилника да стяга.\nОсвобождаваме стегналата торта от ринга и измазваме с масления крем, като с вилица или декорираща шпатулка набраздяваме борда.\nДекорираме с шоколадовия ганаш и шоколадовите перли, поръските и белите фонданови снежинки.\nПоднасяме с предпочитана гореща напитка или пенливо шампанско - споредповода ;)\nПубликувано от Angellove's Cooking в 4:54 PM\nDani December 8, 2018 at 8:49 AM\nЧестит и благословен да е, Мина!\nУспешен, обичан и късметлия!\nПрекрасна бяла феерия си сътворила!\nvesela December 12, 2018 at 11:43 PM\nДа е жив и здрав сина ти, Мина! Да е обичан, и да обича! Тортата, освен всичко, което си описала, е наситена с майчина обич!\nКалина December 15, 2018 at 10:08 PM\nЗдравей Мина! Тортата е изглежда превъзходно! Ще имаш ли възможност да публикуваш пълната рецепта? Започнах я, а не ми се иска да правя импровизации 😉😊 Благодаря предварително!\nTia January 16, 2019 at 9:41 AM\nЗдравейте, може ли блатовете да се опекат няколко дена предварително и да се съхраняват на стайна температура? Каква е причината да се нареждат с дъното нагоре? Благодаря много. Тортата изглежда невероятно!\nAngellove's Cooking January 17, 2019 at 1:09 PM\nЗдравейте, няма проблем да се изпект няколко дни по-рано - аз съхранявам до 2-3 дни в хладилника, увити в стреч фолио :)\nА с дъното нагоре - за да е по-равна повърхността...\nЗдравейте,млечната сметана за крема сладкарска за разбиване ли е или друга? Коя ползвате?\nAngellove's Cooking January 24, 2019 at 3:51 PM\nОбикновено ползвам млечната на Лидл за разбиване, но този път нещо беше зачезнала и ползвах млечна за готвене на Президент :)\nAnonymous January 25, 2019 at 9:50 PM\nМного благодаря, ще я пробвам.\nКоледен зелник с месо и готови кори / Festive Filo...


Стоян Тошев Нарастването на капитала не е самоцел - Интервюта - Insmarket\n09 Март 2021, 13:14 Днес (2) | Вчера (8)\nНачало / Интервюта / Стоян Тошев: Нарастването на капитала не е самоцел\nСтоян Тошев: Нарастването на капитала не е самоцел\n02 Февруари 2004 в-к "Пари" по статията работи: 1\nЧрез специалните инвестиционни дружества играчите получават достъп до нови области за инвестиране\nРазговор със Стоян Тошев, представител на Ти Би Ай Инвест в Съвета на директорите на дружеството със специална инвестиционна цел Ти Би Ай - БАК - недвижима собственост\nВъпрос: Господин Тошев, Ти Би Ай БАК Недвижима собственост получи лиценз от Надзора в началото на месеца. Направи ли вече дружеството първите си инвестиции?\nСтоян Тошев: Комисията за финансов надзор на 9 януари даде разрешение на две компании да функционират като акционерни дружества със специална инвестиционна цел /АДСИЦ/. Може би е добре да уточним от самото начало, че става дума за две съществено различни дружества. По Закона за ДСИЦ може да се учредяват два вида дружества: първият вид са дружества за секюритизация на недвижими имоти, другият вид са за секюритизация на вземания. Така че двата вида дружества са доста различни и независимо че са учредени по един закон, същността на инвестициите им и съответно очакваната доходност са съвсем различни. Нашето дружество "Ти Би Ай - БАК - Недвижима собственост", както показва и името му, е за инвестиции в недвижими имоти. Това е първото такова дружество, лицензирано в България. Ако търсим аналог в световната практика, в САЩ има подобни дружества, които се наричат Real Estate Investment Trusts, така че можем да кажем, че това е първият Real Estate Investment Trust в България. След получаване на разрешение има няколко действия, които дружеството трябва да предприеме по закон. Едно от тях е то да бъде листвано на борсата и да увеличи минимум с 30% капитала си чрез публично предлагане. В момента това е приоритетът в работа ни. Другото направление, по което много интензивно работим в момента, и което е по същество работата на дружеството, това е разглеждане на проекти и инвестиции в недвижими имоти. Анализираме в момента между 5 и 10 проекта, които касаят инвестиции както в съществуващи, така и в предстоящи за изграждане на нови офис- и жилищни сгради, търговски площи. Нашата преценка е, че в рамките на половин до един месец ще направим и първите си инвестиции в тази област.\nВъпрос: Какви са плановете Ви за увеличение на капитала, това ще става на няколко етапа?\nСтоян Тошев: Нарастването на капитала не е самоцел за нас, не намираме никакъв смисъл да увеличаваме капитала само заради самото увеличение. Идеята тук е капиталът да нараства в момента, когато увеличението е необходимо за изпълнение на нови инвестиционни проекти. Споменах, че сега предстои едно първоначално задължително увеличение на капитала с 30%, след което в близко бъдеще ще има и друго увеличение за изпълнение на конкретни инвестиционни проекти. Първото увеличение на капитала има редица особености, едната от тях е, че при него досегашните акционери в дружеството не могат да упражнят изконното си право да запишат дял от увеличението, равен на участието им в капитала преди това. Емитират се права, които се поемат от инвестиционен посредник с пълен лиценз /в случая това е Ти Би Ай Инвест/ и се предлагат чрез борсата на инвеститорите. Значителното увеличение на капитала обаче ще бъде в близко бъдеще - в момента, в който стартират конкретните инвестиционни проекти.\nВъпрос: Какво е бъдещето пред дружествата със специална инвестиционна цел в България?\nСтоян Тошев: Този тип компании се ползват със значителна популярност в страните с развита пазарна икономика и причините са няколко. Чрез тези дружества индивидуалният инвеститор, и не само той, получава възможност да инвестира в области, до които по различни причини няма достъп /например поради изискване за висок размер на средствата/. Ако говорим за пазара на недвижими имоти в България, това, което може да си позволи един стандартен индивидуален инвеститор, е да купи един апартамент, ако има малко повече пари - два апартамента, и това е. Чрез едно такова дружество може да инвестира в завършени проекти, което означава цели сгради, търговски центрове и т. н. Вторият много важен плюс за индивидуалния инвеститор в такива дружества е, че той влага в един диверсифициран портфейл от недвижими имоти. По този начин рискът в този портфейл е значително по-нисък от риска на една индивидуална инвестиция. Третата важна особеност е професионалното управление, тъй като тези дружества имат професионални мениджъри. Един индивидуален инвеститор в общия случай не може да си позволи да се занимава само с този бизнес. Четвъртата особено важна черта е ликвидността - знаем, че пазарът на недвижими имоти е доста неликвиден, а освен това всяка промяна в инвестиционния "портфейл" е свързана със значителни трансакционни разходи. Докато, продавайки и купувайки акции на АДСИЦ, трансакционните разходи са значително по-ниски, а ликвидността много по-висока. Така че всеки инвеститор влиза и излиза от такъв пазар по значително по-лесен начин и със значително по-малко разходи. Това е плюс и за големите институционални инвеститори, не само за индивидуалните.\nВъпрос: Какво е Вашето мнение за бъдещето на цените на недвижимите имоти? По тази тема има диаметрално противоположни мнения.\nСтоян Тошев: Действително има дискусия по въпроса какво ще бъде развитието на пазара на недвижими имоти, но ако дискусията в краткосрочен план е валидна за всеки пазар и е много трудно да се предвиди развитието му, всички се надяваме, че в дългосрочен план пазарът на недвижими имоти ще върви нагоре с общото развитие на българската икономика, нарастването на жизненото равнище, присъединяването към ЕС. Естествено това развитие няма да е равномерно, може да има спадове и качвания. Така че краткосрочни по-резки движения нагоре или надолу може да има, но в дългосрочен план сме оптимисти за развитието на този пазар.\nbihte li zadali slednia vapros na g-n Toshev,\nkakuv she bude v dulgosrochen plan razvitieto na tozi fond v sledvashtite 5 godini. She uspeiat li da promeniat zakonovata uredba na neddvizimi imoti\n#1 | от mancheva | преди


Публикувано на: 17.09.2009 22:42:28\nГабаритите на новия Hyundai Sonata са 4 820мм. дължина, 1 835мм. широчина и 1 470мм. височина, а разстоянието между двете оси е 2 795мм. Това ще рече, че автомобилът е малко по-дълък и по-широк от предшественика си, но височината му е намалена.\nПродажбите на седана на родния му пазар ще стартират съвсем скоро, като първоначално той ще се предлага с новия 2.0-литров бензинов двигател Theta II Mpi, който е с мощност 165к.с. и максимален въртящ момент 202Нм. Средният разход на гориво с него е 7.8л/100км., което е с 11% по-малко в сравнение с настоящия модел с 2.0-литров агрегат.\nПрез януари 2010-та година, Hyundai Sonata вече ще е наличен и с новия 2.4-литров бензинов Theta II GDI агрегат, с който моделът ще се предлага и в САЩ, но за момента все още не са известни неговите характеристики. Продажбите на автомобила в Европа също ще стартират в началото на следващта година, но не е ясно с какви агрегати ще се предлага тук.\nОт Hyundai посочват, че очакват до края на 2009-та да продадат 60 000 броя от новата Sonata, за чието разработване са похарчени 372 милиона щатски долара. Плановете на южнокорейската компания предвиждат през 2011-та годишните продажби да достигнат 450 000.\nГалерия Hyundai Sonata 2011\nТагове: Hyundai, Hyundai Sonata, Hyundai i40\nLacetti BMW 6-Series Cabrio Lexus Maybach 57 Zastava Volkswagen Beetle Opel Audi Nissan 370Z Infiniti Mitsubishi Pajero Sport MCCHIP Veritas RS III Rolls-Royce Mini E Ronn Motor RS Aston Martin DB9 Mini Countryman Red Dot Award


ЦЕНА – 229 лв. на човек в двойна / тройна стая\nЦЕНА – 249 лв. на човек в двойна / тройна стая\n- 2 нощувки в HOTEL ZEPTER 2*;\n▪Минималния брой участници, необходим за провеждане на екскурзията - 30 души.\n· 48 часа преди започването на изпълнението на туристическия пакет – за пътувания с продължителност, по-малка от 2 дни.


Любо бави, но не забравя | Информационен център на Министерство на oтбраната\nЛюбо бави, но не забравя\nавтор Александър Гигов · 17/02/2019 , гледания 291\nНовият тандем в ръководството на ‘Левски’ – Георги Дерменджиев и Павел Колев\nС двубоя „Верея“–„Лудогорец“ довечера се подновява битката в шампионата на страната по футбол в Първа лига. Всъщност този мач наглед е протоколен, а изключително интересен ще бъде стартът на столичните „Левски“ и ЦСКА–София.\nВ Борисовата градина точно преди седмица направиха кардинални промени. Набързо набеденият за международен специалист Ел Маестро бе натирен, събра си багажа и със скоростта на светлината отлетя при семейството си във Виена. Без да даде обяснение как точно се е издънил по време на подготвителния лагер в Испания. Защото няма без гаф да бъде сменен треньор по тази начин дни преди подновяването на първенството. Още повече че „червените“ са едва на четири точки от лидера „Лудогорец“, което им дава реални шансове да спорят за шампионската титла.\nЗа издънката на Ел Маестро не бе споменато официално и в сайта на ЦСКА–София, нито бе говорено по темата на нарочната пресконференция. На нея е представен Любо Пенев за наставник, което също е някаква изненада с оглед на това, че преди Нова година на „Армията“ акостира като съветник на треньорите Люпко Петрович. Според информация на БА в Испания е възникнал сериозен конфликт между Ел Маестро и опитните български футболисти в състава. Спорът бил по две направления – дисциплината и методиката на подготовка. Според опитните играчи натоварванията не били достатъчно сериозни, което пък би създало проблеми на отбора по време на първенството. За подобни неща намекна и Любо Пенев веднага след поражението от „Етър“ в последната контрола, играна на стадион „Българска армия“ миналата събота.\nГолямата изненада обаче дойде от друго – бе изгонен един от най-добрите състезатели в червения тим Станислав Манолев. Пак без обяснение и без допълнителни подробности. Не е тайна обаче, че именно заради Манолев и още неколцина опитни състезатели навремето Любо бе отстранен от поста държавен селекционер. След това той дори съди БФС, но нямаше никакъв ефект от делото. Сега според наблюдатели в Борисовата градина Манолев просто плаща дан за стари прегрешения. А Пенев очевидно не забравя.\nВеднага след Станислав багажа си от „Армията“ събра и Секулич, а Любо има намерение да върне на стадиона в центъра на столицата играчи като Спас Делев, които биха могли да вдигнат отбора. В следващите дни на „Армията“ ще изразходват част от парите от трансфера на Десподов, за да се подсилят не само в нападение. Още повече че ще бъде направен втори опит Мауридес да бъде продаден. Така в ЦСКА–София към днешна дата не говорят толкова за титла, колкото за бързо сглобяване на боеспособен състав.\nНещо подобно правят и в „Левски“. В началото на март ще се проведе общото събрание, на което ще бъдат официално представени новите собственици. Силният човек на „Герена“ трябва да е под някаква форма Васил Божков, който за втори път през последните 25 г. се захваща да решава „сините“ проблеми. Преди повече от четвърт век бизнесменът бе част от управата на левскарите по времето на президента Томас Лафчис. След това Божков бе и собственик на автентичния ЦСКА.\nСега оперативната работа в Подуяне поема Павел Колев, който бе убеден именно от Божков да напусне БФС, за да вдигне на крака фалиращия футболен колос. Под една или друга форма в клуба на различни позиции ще бъдат върнати ветерани. Както е известно, през миналата седмица имаше вариант Боримиров, Йовов и Иванков да поемат кормилото като основни акционери, ала след бурната реакция на феновете тази идея отиде в миманса.\nЕдно обаче е сигурно – в „Левски“ стартира програма за свиване на разходите. Планът предвижда дълговете на клуба да бъдат стопени до минимум в следващите три години. Таванът на заплатите става 10 000 евро (за справка се оказва, че Обертан се е разписвал срещу много повече от обявените 90 000 лв.). Досегашният главен акционер Спас Русев пък обяви, че ще опрости всички заеми, които е давал на клуба и така евентуално дълговете ще намалеят от 32 млн. до около 16 м.н. Това му намерение обаче все още не е факт и трябва да се изчака решението на акционерите по време на общото събрание в началото на март. След първоначалното стъписване в „Левски“ взеха да припознават Георги Дерменджиев като треньор, способен да изведе тима от кризата в сегашната ситуация. За това определено допринасят и последните трансфери, които стабилизират първия тим на „Левски“.\nВалери Божинов буквално преобрази съблекалнята, след като обедини чужденци и българи. В средата много ценен се оказва Мартин Райнов, ще помага много и Живко Миланов. Спешно обаче на „Герена“ трябва да бъде купен централен бранител. В същото време с добрата си работа Димитър Иванков се очаква да е решил проблема с вратарите. В „Левски” бързат със селекцията, но според различни мениджъри са отхвърлили предложение да привлекат без пари изхвърления от ЦСКА–София Станислав Манолев. При това положение нови футболисти може да има само от чужбина.\nСлед последния мач в Кипър със сръбския „Чукарички“ се видя, че вероятно ще видим един различен „Левски“, който в никакъв случай не трябва да бъде подценяван. Стига обаче да се измъкне с чест от кошмарните първи пет мача, в които „сините“ ще играят последователно с „Локо“ Пд, „Витоша“, ЦСКА–София, „Славия“ и „Лудогорец“. На този фон „Лудогорец“ си остава основен претендент за титлата. Дали Антони Здравков ще съумее да изведе тима до поредния връх – тепърва ще разберем. За първи път от много години разградчани записаха серия негативни резултати в контролите, изиграни по време на лагера в турския курорт Белек. Недостатъците лъснаха в последната проверка с „Цървена звезда“. Независимо от спада в играта на шампионите те определено продължават да бъдат най-стойностният тим у нас.\nОт другите тимове със сигурност трябва да очакваме добро представяне от „Етър“ и „Берое“. Любопитно ще бъде каква ще е ролята на Бербатов при старозагорци и дали той наистина ще смъкне деветката от гърба на Камбуров? Общо взето, ни очаква интересна футболна пролет. Ще гледаме стари муцуни в нови роли. Може пък да е за добро…\n29/11/2020, 9:43 am


Детска играчка фермерски трактор БАРТ\nНачало › Детски играчки & подаръци › Коли-писти-гаражи › Детска играчка фермерски трактор БАРТ\nУдивителен механичен мини трактор.\nРазмери: 24.5см х 7см х 8см;\nПоръчай за 90.00лв. + Купете Детска играчка фермерски трактор БАРТ или друг продукт от нашата промоционална секция за да получите безплатна доставка.\nДетският комплект Барт с мини трактор съдържа тракторче и аксесоар и е страхотен подарък за всеки малък любител на тези големи машини. Тракторчето е с интересен дизайн, който изключително силно наподобява този на истинските машини.\nЦената е за 1 бр. трактор с аксесоар;


Разпечатай - Трайков: България е сред най-добрите зимни дестинации в Европа - Novinite.bg\nСряда, 26 януари 2022 / 18:43\nТрайков: България е сред най-добрите зимни дестинации в Европа\n12 февруари 2012, неделя / 15:51;\nБългария е една от най-добре представящите се зимни дестинации в Европа тази година, смята министърът на икономиката, енергетиката и туризма Трайчо Трайков.\n„Малко неща могат да направят толкова добра реклама на един зимен курорт, както едно перфектно организирано ски състезание от висока класа. Убеден съм, че това, което ни предстои през следващите два дни, ще е именно такова състезание“, каза Трайков при откриването на Европейската купа по ски „Пампорово 2012“, цитиран от КРОСС.\nСъстезанието събра в зимния курорт в Родопите 74 състезатели от 18 страни. Министър Трайков поздрави организаторите за прекрасната организация и пожела още европейски и световни ски стартове у нас.\n„През тази година България е една от най-добре представящите се зимни дестинации в Европа“, подчерта министър Трайков.\n„В цяла Европа зимните курорти отчитат спад. Единствено в България имаме ръст в сравнение с миналата година. Пампорово отчита 15%-20% повече заетост на хотелите и между 40 и 50% повече скиори по пистите този сезон“, обясни той.\nКато пример министър Трайков посочи, че от английския пазар за Швейцария спадът е 60%, за Франция – 30%, докато от английския пазар за България е ръст с 2-3 на сто.\n„Руските туристи са значително повече, имаме доста туристи от Гърция, Турция, Румъния, Македония. Така че се очертава добър сезон“, посочи министърът


ЕСИЛ ДЮРАН НА МНОГО СЦЕНИ\n2668 ПРОЧИТАНИЯ ОТ 04 март 2015 Брой 04 2014\nСнимки Костадин Кръстев – Коко\nСтил: Fashion by Esil Duran, грим и коса Aura. Фотосесията е направена в салона на KARE Design\nЕсил Дюран е една от най-интересните певици у нас. Завършила е естрадния отдел на Консерваторията в класа на голямата Ирина Чмихова. Обича импровизациите, джазът й е страст, но след дълги години работа в чужбина – Англия, Норвегия, Германия, Холандия, Дания, Йордания, Кипър – през 2000 г. прави завой в кариерата си и става една от звездите на „Пайнер Мюзик”. В поп-фолка обаче също налага своя почерк и много обича да експериментира с различни музикални стилове и звучене. Има четири самостоятелни албума, а през миналата година излиза неин диск, с най-добрите й песни.\nПрез 2008 г. Есил Дюран е член на журито на „Мюзик Айдъл“, а в момента е част от журито в третия сезон на хитовото шоу „България търси талант“.\nРодена е в Хасково през 1969 година, и истниското й име е Исмигюл, което в превод от турски означава „Бяла роза”. Живее с композитора Борис Павлов и двамата имат 9-годишен син Харис.\nКак си, Есил?\nМного добре. Колкото по-активна и заета съм – толкова по-добре се чувствам. Обичам да живея динамично, въпреки че съм зодия Рак. Може би, идва от асцедента ми Овен, който в последните години се проявява все повече. Не че търся обяснение за всяко нещо в зодиите (смее се). Вярвам, че човек е това, което сам успее да направи от себе си. Но за целта трябва да действаш. Не искам да пропускам нито миг от живота си, искам да взимам с пълни шепи от всичко – от уюта и любовта в семейството, от работата си, да карам майка ми и баща ми да се гордеят с мен. Като родител си мисля, че бих се радвала най-много, ако детето ми прави неща, които му носят щастие и ме карат да се гордея с него. Гледам да угодя на всички.\nНе е лесно да угодиш на всеки. А и не трябва…\nМного съм щастлива, когато помагам на хората около мен да са щастливи. Така аз се чувствам добре.\nРаботата ти в „България търси талант“ прави ли те щастлива?\nЗа мен е огромна чест и голямо удоволствие да работя с всички хора, които правят „България търси талант“, да съм на една маса с Любен Дилов, Ваня Цветкова и Асен Блатечки. Бих била много щастлива, ако мога да съм полезна на всички хора, които се появиха в шоуто. Надявам се моите съвети да им свършат работа, защото много от тях имат талант и смятат да се занимават с шоу бизнес.\nЖената ДнесЛюбен Дилов – син, Есил Дюран, Ваня Цветкова и Асен Блатечки са журито в „България търси талант”\nВ България талантът достатъчен ли е, за да успееш? Оказва се, че у нас има много талантливи хора – виждат се във всички тези формати, но какво става с тях след това?\nТалантът е едно хубаво начало. Трябва да го имаш. Но ако преди години само благодарение на таланта си можеше да прогресираш, в днешни дни трябва да притежаваш още много качества. Ако си певец, трябва да стоиш добре на сцената, да излъчваш онова, което кара хората да се залепват на екраните, да дават луди пари за билети и да ги държиш три часа в еуфория. В днешно време певецът, особено в поп музиката, трябва да може да пали хората. Имаме световни примери, в които даже гласовите данни не са в такова голямо количество, но талантът е огромен в харизмата на изпълнителя, в начина, по който се движи, по който праща послания. Познавам страшно много хора с изключителен талант, които не могат да направят кариера, защото им липсва останалото…\nИ няма кой да застане зад тях вероятно…\nДа, много малко са хората в България, които са продуценти в истинския смисъл на думата и могат да превърнат един човек със страхотен глас в продукт, който да лансират на пазара и да се хареса на много хора. Продукт не е обидна дума. В поп музиката е много важно за кратко време да се харесаш на много хора. Разбира се, винаги ще има и хора, които не те харесват. Аз например си харесвам неща, които не са масово популярни, изпитвам огромно удоволствие да откривам за себе си и да се заслушвам в гласове, които не са ми налагани като продукт. Проблемът е, че тези по-елитарни артисти се харесват от по-малки групи хора и е много трудно да бъдат поддържани като изпълнители единствено с музиката си.\nПо тази причина ли избра поп-фолка и позагърби джаза?\nЦял живот съм между два стола и много се притеснявам накрая да не остана на земята. (смее се). Опитвам се да правя нещата, които харесвам, хем в същото време да бъда достатъчно практична и разумна. Аз съм учила пеене, това ми е професията, друго не мога да правя. Никога не ми е минавало през ума, че щом не мога да се издържам с джаз, ще сервирам коктейли или ще сея домати. Знам, че когато човек иска да прави музика, дори и в жанр, в който той не се чувства много в собствени води, може да я пречупи през собственото си усещане, собствената си душа. Мисля, че за тези 15 години в поп-фолка съм показала, че мога да го обръщам както си пожелая, така че на мен и на хората, които чувстват като мен, да им харесва. Винаги съм казвала, че никога няма да стана любимка номер 1, защото не се старая да бъда такава.\nДа, в началото почнах малко по-комерсиално, но в крайна сметка стигнах до това, което исках да правя – тази музика да звучи по по-различен начин, да излиза от кръчмата и да се качва на по-голяма сцена. Струва ми се, че назрява моментът за нови неща в кариерата ми, свързани с концерти, турнета, с музика за по-зрелите ми фенове, която идва от моята собствена зрялост и светоусещане.\nПак ми се ще да се върнем на талантите и продуцентите. Защо според теб нито един българин до момента не успя да стане звезда от международна величина?\nНие не представляваме никакъв интерес за света. Ще цитирам едно интервю с чужд продуцент, което случайно чух. Беше попаднал в България за кратко и го попитаха защо чуждите продуценти не се ангажират с нито един български изпълнител, когото да направят звезда навън. Той беше много откровен, болезнено откровен, и каза онова, което съм си мислила по един или друг начин. Каза, че не сме достатъчно оригинални, за да сме им интересни. Това са хора, които са видели всичко. Истинските продуценти търсят оригиналността, а ние масово копираме. У нас обичаме да копираме. И това показва нашата незрялост по отношение на шоубизнеса.\nНямаме изобщо шоубизнес. Не защото сме неспособни, просто нямаме пазар, който да го поддържа. Трябва да има хора, които да консумират, да купуват дискове, за да се завърти машината. Затова и напоследък може да видите толкова много изпълнители в най-различни телевизионни проекти – това е начин хората да продължават да те гледат, да продължаваш да се държиш на повърхността, за да можеш да направиш следващия си продукт.\nНашата поп музика прилича абсолютно на англосаксонската, рапът и R’n’B-то са досущ като американските. Избягахме от нашето си автентично българско звучене. Правила съм много опити в тази посока и смея да твърдя, че имам някакво признание като награда за експеримент в нашия жанр. „Леле Яно“ беше такъв опит – използване на българския фолклор и смесването му с турския фолклор и англосакнонски припеви. Много се хареса. Но дотук. Нямах нито едно участие, благодарение на тази песен.\nИ публиката ни не е научена да ни поощрява да бъдем оригинални, някак иска да приличаме на чуждите. А ние се опитваме да й се харесаме, защото друго не ни остава. Как да ни харесат чуждите продуценти? Кой от нас представлява интерес?\nТрябва да успеем да направим нещо комерсиално с българския фолклор… Защо само Елица и Стунджи имаха успех на Евровизия? Това е нашата музика, на нея трябва да стъпим и от нея да правим тези експерименти. Не трябва да спираме, но губим вдъхновение, защото и ние живеем като всички останали, и ние се ядосваме на държавата и политиката, и ние се опитваме да оцеляваме. Как де излезем извън бита, да имаме духовната извисеност и свободно да творим и експериментираме с изкуството? Даже и в Средновековието голяма част от великите композитори са писали по поръчка…\nМай само Горан Брегович успя да обере балканските ритми, да ги комерсиализира и изнесе…\nНаскоро един от нашите най-добри ромски изпълнители, който работи почти само в чужбина, каза за Брегович, че е един от най-големите музикални крадци… Той е успял да обедини всичко, което е атрактивно на Балканите, да го направи продукт по негов си начин и да го продава. А какво ни пречи на нас? Ние имаме толкова богата музика!\nВ момента със съпруга ми се опитваме да правим поп звучене на наши народни песни, по наш си начин, без да имам претенции, че познавам чак толкова добре фолклора. Чувала съм Васил Петров да пее фолклорна песен и много ми хареса. Но никога не го повтори. Имам чувството, че нашите изпълнители имат някакъв комплекс на тема фолклор. Въобще, като малка държава имаме голям комплекс, от който трябва да се освободим и да осъзнаем колко сме важни всъщност. Много ме боли, когато говорим негативно: „Хубава работа, ама българска…“ и т.н.\nНе искам да звучи, че се правя на голяма патриотка, но аз преживях Голямата екскурзия по времето на Тодор Живков, бях 3 месеца и половина извън България с увереността, че никога няма да се върна обратно, и беше ужасно. Това усещане, че няма да видя приятелите си, нямаше интернет, не можеше да се говори по телефона, писмата не стигаха… Изпитах такава огромна носталгия, каквато, сигурна съм, никога повече няма да изпитам. Тогава разбрах колко много означава България. Само хора, които са го преживели, могат да го разберат.\nЗащо се върнахте от Турция?\nВърнахме се на много голям риск, 10 дни преди да падне режимът. Не знаехме какво да очакваме… Беше страхотна драма, всеки път, като си спомня за тези времена… даже на моменти имам чувството, че не ми се е случило на мен. Свръхемоционално, нереално почти. Вече бях учила една година в Консерваторията и имах усещането, че изоставям едно от най-хубавите неща от живота си. Аз страшно много се борих тогава за Консерваторията – имаше 10 места за цяла България, никой не влизаше лесно. И да бъдеш на второ място по успех, да влезеш без никакви връзки, беше огромен успех. Непрекъснато имах усещането, че трябва да се върна и направих всичко възможно цялото ми семейство да се върне.\nСъжалявала ли си някога?\nТрябва да си призная, че понякога да. Толкова ентусиазирана бях, толкова убедена, че тук ще направим нещо много хубаво… Пяла съм на всички концерти, които се организираха в подкрепа на демокрацията. Бях от онези студенти-активисти. Имахме вярата, а после трябваше да преживеем разочарованието. Минаха толкова години, а нищо не се променя, и това те кара да се чувстваш безполезен. Още повече като си пътувал и си видял как се живее по света и си мислиш, че не е трудно да се управлява добре.\nВ чужбина си срещнала и мъжа си.\nДа, във Финландия. Работехме и двамата там. От музиката започна нашето съвместно съжителство, тя ни събра и тя ни държи. Хората трябва да имат общи идеали и вкусове, за да могат да са заедно. Винаги съм си представяла, че ще бъда с човек, с когото правим общи неща и смятам, че съм направила най-добрия избор за себе си. Както и той :)\nЛесно ли работите заедно?\nНе е много лесно. Намираме баланс, но всеки се бори за своето. От време на време изпадаме в конфликти, но пък те са интересни, иначе би било скучно. А ние не обичаме скуката, от по-нестандартните хора сме. При нас няма никакъв режим, всеки прави каквото иска. Детето и то така расте – свободно. Възпитаваме го, както го чувстваме, без да се съобразяваме с писаните правила. Важно ни е да бъдем естествени с него и той много добре ни разбира – и когато го глезим, и когато нямаме време, защото сме в някаква „творческа криза“. В момента е на 9. От време на време казва, че много мрази работата ми, но всъщност много се гордее. Живеем си весело и щастливо.\nРазкажи ми за модните си увлечения.Имаш собствена модна линия.\nНамерих и друг начин да се себеизразявам. Модата винаги ме е вълнувала, но е оставала на заден план заради музиката. Моментът дълго назряваше. Някои се раждат със стил, други го изграждат с времето. Мисля, че при мен се случва с помъдряването. В младите си години бях много разнопосочна, мислех, че модата е средство да накараш хората да те забележат. И правех разни лудости със себе си.\nИзмислях си щури работи – от цветни чорапогащници си правех шалчета, орнаменти, връзвах си ги по главата. Блузи от странни платове – само предница, без гръб – преди време това беше шокиращо. Раирани панталони като затворник. Исках да правя впечатление, може би съм имала нужда от вниманието на околните. Но с течение на времето започнах да усещам женствеността, истинския стил и изисканост. В момента правя втората си модна линия. Вече имам и две ревюта.\nКак създаваш дрехите?\nАз ги измислям, рисувам и чертая, имам ателие, в което се изработват. Моделите са единични. В редки случаи правим дубликати. Напоследък има голям интерес, идват нови клиентки и това ме кара да се чувствам много поласкана.\nИмам галерия в центъра на София, на ул. “Раковски” 75, Fashion by Esil Duran. В нея се предлагат и уникални бижута на моя дългогодишен приятел – гримьора Бони. Той създаде своята първа колекция бижута, изработени от най-хубавите камъни Swarovski.\nНай-важното е, че изпитвам огромно удоволствие. Както са казали мъдрите хора – прави това, което ти доставя най-голямо удоволствие и няма начин да не успееш. Не го правя, за да съм интересна или нещо такова – винаги съм усещала модата в себе си както и музиката. Винаги ми е идвало отвътре да направя нещо, да пришия, украся. В началото на кариерата си сама си правех всичките сценични дрехи. Тогава нямаше нищо по магазините, в НАРМАГ всичко беше еднотипно. А аз намирах все нещо – пришивах някакво голямо златно копче, пагони, ресни от покривалата за леглата… Колегите в Консерваторията ме питаха откъде ги намирам тези неща. Ами, цяла нощ не съм спала и редях ресни, за да мога да изляза на сцената и да блесна…\nТрябва да призная, че се чувствам много горда, когато някой хареса дреха, проектирана от мен. Не съм вярвала, че нещо по-различно от музиката може да ме развълнува по този начин. Чувствам се удовлетворена и щастлива с музиката и модата – а какво друго е животът, ако не това? Да правиш това, което харесваш, и да има резултат от него, разбира се.\nТрябва да кажем тук, че всички дрехи за фотосесията са твои.\nДа, това са си мои творения и понякога, когато идва моментът, в който трябва да се разделя с някоя дреха, ми става тъжно… сякаш някаква картина съм нарисувала (смее се). И сама си се чудя откъде тези сантименти. Искам да добавя, че цените са съвсем нормални за дреха по повод – коктейлни, вечерни. Няма как в България да слагаме грандомански цени, защото всички живеем тук и сега, при тези условия. Мисля и за конфекция.\nПритесняваш ли се от годините си?\nВъобще не се притеснявам и, виж, това е нещо, което ме притеснява :) Защото Оскар Уайлд казва, че когато една жена започне да ти говори свободно за годините си, то какво ли още друго не може да ти разкаже…\nПродължението на въпроса е: изглеждаш страхотно, как го правиш?\nМного благодаря. Истината е, че години наред не съм полагала особени усилия. Сега, ако отново мога да повторя живота си, бих започнала да се грижа за кожата си на 26-27-годишна възраст. И да внимавам за слънцето, какво ям, да пия повече вода. Дълги години не ги правих тези неща. И да кажа на младите – момичета, пийте много вода, колкото се може повече вода! Грижете се за себе си, имайте сериозен дерматолог, който се грижи за вашата кожа. Ходете при един и същ лекар, който да ви следи през годините. Веднъж годишно си правете тест за хидратация, за да може да се види какво е състоянието на кожата ви, за да ви предпишат най-подходящата козметика. Не купувайте скъпите кремове сами и по препоръка на продавачката в магазина! И започвайте да слагате хиалуронови филъри преди 30-годишна възраст, преди да са се образували някои бръчки. Никой не го казва, но аз го казвам! Когато дерматолозите ми го казваха, аз си мислех, че нещо ме навиват и не вярвах. Особено важно е за хората, които не спят нощем нормално, защото работят, или пък са пушачи. Ако се вземат мерки отрано, на 40 просто нямате проблем, защото хиалуронът стопира развитието на назолабиалните бръчки, които са около устата. Препоръчвам всякакви поддържащи процедури, подчертавам – поддържащи, а не променящи лицето на една жена. Имаме късмета да живеем във време, в което тези неща не са недостъпни. И младият вид не е нещо, което не може да се запази. А младостта идва от самия дух на една жена и от това дали е успяла да намери правилния мъж. Това се оказва изключително важно – ако една жена се е задомила неподходящо, нищо не помага – нито филър, нито вода! С подходящия мъж, с който сте щастлива – вие сте красива! И с малко усилие за поддържането на красотата.\nХубаво е да се спортува по малко, без вманиачаване. Аз например винаги ходя пеша в София, слагам си най-удобните обувки и въобще не ме интересува колко нисичка мога да се сторя някому. Обикалям целия град пеша и така поддържам фигурата си.


By Сорин Руси Последна актуализация 27 Октомври 2018\nWizz Air напомня на всички пътници, пътуващи след 1 ноември 2018 г., че новата му политика за багаж ще влезе в сила след няколко дни. Представители на Wizz казват, че това е прозрачна политика, която ще улесни по-бързото качване на пътниците и ще помогне за намаляване на закъсненията, причинени от ръчния багаж.\nВ това отношение ние сме напълно съгласни със служителите на Wizz Air. Ясно е какъв багаж можете да вземете в самолета, какви са тарифите за други видове багаж (за държане) в зависимост от размера и теглото. И е вярно, че качването на борда ще бъде много по-бързо.\nОсвен това разбираме истинския проблем, пред който са изправени всички нискотарифни превозвачи: ограниченият брой места за стандартен ръчен багаж. Самолет Airbus A320 / Boeing 737 има 180-190 места и около 80 места за ръчен багаж.\nНеизбежно досега имаше конфликти при качване на борда заради взетия в самолета багаж и тези, които трябваше да стигнат до багажника на самолета. Тук се появиха онези проблеми на "дискриминацията", които породиха и конфликти на изхода за качване.\nНо това не е политика, ориентирана към клиента. Пътник би искал целият багаж да е безплатен и да може да носи със себе си десетки килограма :), но това не е възможно. Така че беше въведена тази политика за ръчен и държан багаж. Така пътниците са се научили да се справят с малко, да пътуват леко в градски почивки, да приспособяват багажа си към реалните нужди и да плащат толкова, колкото им трябва.\nWizz също така насърчава пътниците да опаковат багажа си ефективно и да закупят WIZZ Priority, услуга, която включва безплатен ръчен багаж (40x30x20 cm) и количка (55x40x23 cm), които могат да се носят на борда, приоритетно чекиране и приоритетно качване на борда само от 5 евро .\nНо все още е проблем. Какво ще се случи, ако 100-120 пътници изберат Wizz Priority и се появят с багажа си?\nГаби Л казва преди 4 години\nМоже да се каже, че "ти пази мечката"! Освен това не мисля, че закъсненията на полетите са свързани с проблема с ръчния багаж, понякога може да е от значение... но през повечето време оправданието ви не е истинско. Много е просто защо се появи тази нова политика за багаж... по-висока цена (общо) на билета за клиента.\nНе ми пука за мечката. Поне сега е ясно :). Претърпяхме го няколко пъти, защото не искахме да оставяме ръчния си багаж в багажника, защото имахме разни вещи в него и нямахме време да стоим на лентата за багаж на дестинацията... Неприятно е така или иначе.\nСега поне знаете как да направите изчисленията си ясни. Добавете приоритет или може би отидете при друга компания с повече услуги на същата цена. Плоска и конкурентна 🙂\nКристи казва преди 4 години\nЗдравейте, взех самолетния билет преди 1 ноември 2018 г. и какво ми казаха от агенцията, че мога да ползвам стария багаж.... Никога не съм го измервал, ако беше 55x30x20 и вчера измерих, че беше 60x30x20....


16% отстъпка от календари на 16.11.2017 - Bulged\nПрез ноември БУЛГЕД става на 16 години и за празника Ви даваме 16% отстъпка на 16.11.2017 за всички продукти в Календарната ни брошура.\n1. Промоцията за 16% отстъпка е валидна САМО за продукти от Календарна кампания 2018 и важи до изчерпване на количества.\n2. Промоцията важи САМО за поръчки ЗАЯВЕНИ и ПЛАТЕНИ (в брой или платежно) на 100% на 16.11.2017\n3. Отстъпката от 16% не се комбинира с други отстъпки.\n4. Приема се заявяване и предплащане на продукти и допълнително подаване на файлове за печат в друг ден.\n5. Сроковете ще се изпълняват според конкретното натоварване на фирмата след одобрение на мостра на заявен продукт.


Room 28 - НАЙ-НИСКИ ЦЕНИ от agoda.com\nФерара, Ферара, Италия - Отлично местоположение - вижте на картата\nУдобно проектиран като за бизнесмени така и за почиващи туристи, Room 28 е идеално разположен в Ферара - една от най-посещаваните части на града. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВ Room 28 отличното обслужване и достъпните съоръжения допринасят за Вашия незабравим престой. Гостите на хотела могат да ползват съоръжения като летищен трансфер, коли под наем, превоз с микробус, велосипеди под наем.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като отопление, звукоизолация, телевизор с LCD/плазмен екран, сателитна/кабелна телевизия, кухненски бокс. Освен това в хотела можете да се възползвате от множество предложения за приятно прекарване на свободното време. Каквито и да са поводите за Вашето пътуване,Room 28 е най-доброто място за престой, което можете да изберете в Ферара.


Двойно учленена съгласна – Уикипедия\nДво̀йно учленѐните съгла̀сни представляват съгласни звукове, чието учленение се осъществява едновременно на две места по един и същ начин (преградни, носови или др.). Двойно учленените съгласни звукове са подраздел на съучленените съгласни. Следва да се различават от съучленените съгласни, притежаващи вторично учленение (при които повторното учленение се осъществява по различен начин). Пример за двойно учленена съгласна е беззвучната устнено-заднонебна преградна съгласна [k͡p], съставена от произнесени едновременно [k] и [p]. Но оустнѐната беззвучна заднонебна преградна съгласна [kʷ] има само едно преградно учленение: заднонебното [k], като едновременно се прибавя към него и наподобяващо приблизителна съгласна закръгляне на устните. В някои местни наречия на арабския език, беззвучната заднонебна проходна съгласна [x] се изговаря заедно с мъжечна трептяща съгласна, но това също не се счита за двойно учленение.\n1 Възможности за двойно учленение\n2 Двойно учленение при преградните съгласни\nВъзможности за двойно учленение[редактиране | редактиране на кода]\nИзвестни са четири независимо управляеми учленителни органа, които могат да се застъпват при един и същ начин на учленение: устнени, предноезични, средноезични и задноезични. Тъй като гласилките отговарят за озвучаването, действайки съвместно при образуването на множество съгласни, те не се считат за отделен учленителен орган. изтласкващите съгласни (като [kʼ]), където е налице едновременно затваряне на задното меко небце и гласилките, също не се разглеждат като двойно учленени съгласни.\nПриблизителните съгласни (като [w] или [ɥ]) могат да бъдат както двойно, така и вторично учленени. Например в английския език /w/ представлява оустнѐна заднонебна съгласна, която може да се транскрибира и като [ɰʷ], но японското /w/ е по-близко до същинско устнено-заднонебно [ɰ͡β̞]. Въпреки това в практиката е приложимо използването на [w] и [ɥ] за обозначаване на оустнѐните приблизителни съгласни.\nНе се разглеждат случаи на строго определени едноударни или трептящи съгласни (като едновременна венечно-мъжечна трептяща *[ʀ͡r]). В шведското езикознание има опити за признаване на двойно учленени проходни или преградно-проходни съгласни, най-вече при беззвучната небно-заднонебна проходна съгласна [ɧ] (притежаваща свой собствен знак в Международната фонетична азбука). Но при все това научните измервания в контролирана среда така и не успяват да докажат едновременната проходност на две места на учленение, а подобни звукове излизат или с вторично учленение, или като поредица от две несъщевременни проходни съгласни. (Въпреки названието си, беззвучна устнено-заднонебна проходна съгласна [ʍ] всъщност представлява беззвучна приблизителна съгласна; името е исторически остатък от времето преди установяване на разграничението.) Подобни звукове могат да се образуват, макар и полагайки известни усилия, но за слушателя е изключително трудно да ги различи, поради което тяхната поява не е очаквана или класифицирана.\nЩракащите съгласни представляват двойно учленени звукове сами по себе си: включват предноезично (понякога и устнено) предпоставено учленение (или въздухоизпускане), заедно със средноезично затваряне на устната кухина, осъществяващо ролята на двойно действие както като второ място на учленение, така и като управляващ механизъм на заднонебния вдихателен въздухопоток. (Някои от тези щракания са по-скоро мъжечни, отколкото заднонебни, но понятието „заднонебен вдихателен въздухопоток“ се използва и в двата случая.)\nДвойно учленение при преградните съгласни[редактиране | редактиране на кода]\nГореизложеното оставя като най-често откриваеми преградните, устнените и носовите двойно учленени преградни съгласни. От шестте възможни съчетания на устнени, предноезични, средноезични и задноезични места на учленение, едва едно съчетание е често срещано, а останалите – извънредно редки.\nСравнително често разпознаваемото учленение е устнено-средноезично, обуславящо се с устнено-заднонебните преградни съгласни ([k͡p]). Подобни звукове се срещат в езиците на Западна и Централна Африка, както и в източните части на Нова Гвинея.\nВтора възможност представлява устнено-предноезичното учленение, налично при устнено-венечните и -задвенечни съгласни в новогвинейския език йели. Два западноафрикански езика, дагбанийски и нзема, притежават устнено-задновенечни алофони на устнено-заднонебни съгласни, когато стоят пред затворени предни гласни.\nТретата възможност, предноезично-средноезично учленение, се открива в диалектите на няколко езика. Нигерийският език исоко има ламинални зъбни преградни и носови съгласни, които — в някои диалекти — се превръщат в зъбно-небни преградни съгласни. Но те не се различават нито от зъбните, нито от небните преградни съгласни, за разлика от гореспоменатите учленения. Подобно на този случаи, няколко австралийски езика притежават зъбно-небни съгласни, които са разновидности на ламиналните задвенечни съгласни, отличаващи се с „по-широкообхватно притваряне на цялото разстояние от зъбите до твърдото небце“. И в двата случая двойното учленение е признак на ламинални съгласни, които по своята същност така или иначе притежават по-близко взаимодействие с небцето.\nОстаналите три възможности, които биха включвали надгръклянника (епиглотиса), бяха разпознати едва наскоро. Но с напредването на оптичната ларингоскопска технология, наяве излиза все по-голямо разнообразие от надгръклянникова и ларингална (гръклянова) дейност при звукоучленяването. Например сомалийското /q/ бе припознато като мъжечно-надгръклянникова съгласна [q͡ʡ] Архив на оригинала от 2006-02-25 в Wayback Machine. Не е известно доколко разпространени са подобни звукове, нито дали надгръклянникови съгласни биха могли да се съчетаят с предноезични или устнени съгласни.\nВторично учленение на съгласните\nТази страница частично или изцяло представлява превод на страницата „Doubly articulated consonant“ в Уикипедия на английски. Оригиналният текст, както и този превод, са защитени от Лиценза „Криейтив Комънс - Признание - Споделяне на споделеното“, а за съдържание, създадено преди юни 2009 година — от Лиценза за свободна документация на ГНУ. Прегледайте историята на редакциите на оригиналната страница, както и на преводната страница. Вижте източниците на оригиналната статия, състоянието ѝ при превода и списъка на съавторите.\nВзето от „https://bg.wikipedia.org/w/index.php?title=Двойно_учленена_съгласна&oldid=10682643“.\nПоследната промяна на страницата е извършена на 14 февруари 2021 г. в 08:47 ч.


Холивуд не разбира нищо от ИТ | Блог | CIO България\nПетък, 18 декември, 2009\nРайън Филип е малък гений на компютрите, който е нает от софтуерна компания. Компанията има амбицията да изгради голяма комуникационна система, която да промени света. Положителното във филма са аргументите в подкрепа на софтуера с отворен код. Филмът е в тази класация обаче заради абсурдните си цели, които се опират на стереотипа за злото и големите технологични корпорации, които са решили да унищожат всеки, който им се противопостави.\nЧетири човека в Ню Йорк умират в рамките на 48 часа след като са посетили уеб сайт, където садистичен лекар измъчва жени, преди да ги убие. Всички умират от това, от което най-много се страхуват – една в катастрофа, друга е погълнат а от насекоми и т.н. Двама детективи имат задачата да намерят убиеца. Те обещават един на друг никога да не посещават сайта feardotcom.com . Най-абсурдната част е, че сайтът на филма всъщност е feardotcom.com.\nФилмът се е превърнал в класика култ в жанра. Според критиците единственото хубаво нещо в тази продукция е Анджелина Джоли, която играе ролята на хакерка. Тя и още един хакер формират съюза на добрите, които се изправят срещу злия хакер „Чумата“, който краде пари от мултинационална корпорация.\nОпределено този хит на лятото си е чиста пуканкова забава. Краят му обаче кара някои хора да продължават да си чешат главите. Извънземна раса атакува земята и започва да унищожава планетата ни. Един от героите пише компютърен вирус, който поврежда корабите на извънземните и спасява човечеството. Критиците недоумяват как извънземните, чиято технология е векове напред от нашата, се поддават на компютърен вирус...\nГодината е 2021 и Киану Рийвс е разносвач на данни. Той носи информацията - 80G, достатъчно, за да напълни няколко iPod-а в главата си. В един момент се оказва, че преди да умре, героят на Рийвс трябва да зареди някъде информацията, която има в главата си. И разбира се, лошите момчета също искат тези данни. Някои определят филма като пълен провал във всяко едно отношение.\nБазиран на разказ от Стивън Кинг, това е един от първите филми за виртуална реалност. Сюжетът се върти около Джоуб Смит, който е невинен и умствено изостанал градинар, върху който учен експериментира. За филма се казва, че е изключително лош и единственото общо със Стивън Кинг е заглавието. За съжаление, филмът има и втора част.\nСандра Бълок е Анджела Бенет, компютърен експерт, който оправя софтуер, поръчва пица и ходи на ваканция с лаптопа си. Изпратен и е флопи диск с програма, която тя трябва да разгледа и преди да се осъзнае, тя е в центъра на криминална конспирация. Най-лошият филм за интернет би бил този, който носи заглавието „Мрежата“ казват критиците и не грешат.\nДжон Траволта е измамник, който иска да краде пари от чужди сметки. Най-забавните сцени от филма са, когато един от героите се опитва да разбере как се хаква компютър. Критиците казват, че героят се държи така все едно, че е на концерт и се държи като луд каубой.\nТрудно да поставим този филм в списъка. Все пак е филм от 80-те, когато всичко изглеждаше по много по-различен начин. Във филма става въпрос за двама тийнейджъри, които изпозлват компютър, за да създадат идеалната мацка. Може би компютрите наистина са изглеждали като нещо магическо през 80-те.\n11:39, 18 декември 2009 # 1\nне rel="nofollow" еее, долу ръцете от Hackers и Swordfish\nиначе най-голямата измислица, която се сещам в момента беше филма със Сталоун Demolition Man от 1993 (в който впрочем има една умопомрачаваща сцена, в която той пътува в колата и слуша по радиото, че Арнолд Шварценегер е станал губернатор )\nThe Thirteenth Floor е друг малко измислен откъм IT и технологии филм, но пък иначе много стойностен.\n13:24, 18 декември 2009 # 2\nИм rel="nofollow" а и що-годе читави филми - например кака ви Тринити счупи почти реално един SSH. А на почитателите на класиката, препоръчвам Sneakers с Р.Редфорд - също доста смислен филм ( може би защото единият от разработчиците на RSA е бил консултант )\n07:16, 13 юли 2017 # 3\nDock ALBERT, of, March. 26, short wedding dress 2016 /CNW/ always on your august 15, 2016 Huron maxi dresses region Ontario Provincial public(OPP) Present a departed bridesmaid dresses man within the gulf of purple wedding dress mexico northern cocktail dresses because pointing to in-take Albert, Ontario.Through the path of the inquiry petite dresses of the maxi dresses Huron lace wedding dress state OPP misconduct gadget researchers learned beach wedding dress that red dress a writer getting work done blue wedding dress in petite dresses n. Ontario encountered ensnared visuals of the unwilling recipient close Espanola Ontario in sept. It was eventually added diagnosed made by pink wedding dress the sufferer was cruising away wedding dress due to Alberta of\n16:29, 27 юли 2018 # 6\n07:22, 09 октомври 2018 # 7\nлинк URL windows софтуер интернет маркетинг електронна търговия CIO ИТ директор технологии социални медии IBM видео смях сливания придобивания игра любопитно


Jays Deen Beauty and Lifestyle Blog: Elizabeth Arden Ceramide Lift and Firm Eye Cream SPF15*\nИдва в златиста пластмасова опаковка, която съдържа стандартните 15 мл. продукт.\nТекстурата му е бяла, кремооразна и стапяща се в кожата. Изключително богата, маслена и подхранваща, подходяща за суха или по-зряла кожа. Като маслен воал, който обгръща кожата ви - тя се чувства подхранена на n-та степен, хидратираната и видимо plump-ната.\nНямам бръчки, нито бих очаквал лифтинг ефект от козметичен продукт, но при редовна употреба кожата е видимо по-стегната и фините линии са намалели. Запълващия ефект е видим, сякаш кожата е boost-ната с влага, липиди и колаген. Тя видимо здравословно сияе, изглежда отпочинала и хидратирана.\nПолзвам околоочния крем ежедневно от края на зимата, като текстурата му е толкова икономичка, че количеството в опаковката почти не е мръднало (виждате на снимката по-долу). Няма ден, в който да не съм го сложил и въпреки това при тази маслена, богата и балсаместа текстура имате нужда от съвсем малко количество, което нежно да разнесете около очите (под и над тях).\nОгромен плюс в този околоочен крем е това, че той съдържа слънцезащитен фактор - SPF15/P++, бивайки идеален за ежедневието в града. Из много малко марки се намира околоочен продукт с фактор, а слънцезащитата за тази тънка зона е ключова! Много хора я пренебрегват, а не трябва, затова този околоочен крем дава решение на проблема, блокирайки вредните лъчи. За разлика от конвенционалните слънцезащитни продукти за лице, този е формулиран специално за очи, което е фактор за това те да не биват раздразнени от химичните филтри вътре. Без парене, без щипане и всякакъв дискомфорт, дори когато ми се е случвало от крема да попадне в очите. Изключително нежен и грижлив към очите продукт!\nКремът не съдържа добавен аромат, като се усеща единствено изключително деликатна слънцезащитна нотка.\nСъдържанието на този крем е най-очароващото в него, защото съдържа мощни активни комплекси! Не един, не два, не три... Много!\nEquiStat™ е напреднал анти-ейдж комплекс, който е композиция от екстракти от ябълка и соя, които съдържат естествени терпеноиди, пептиди, изофлавон и протеини, действащи като усилватели на производстовто на колагена, блокиращи разпадането на матрицата и подобряващи еластичността. Изключително мощен комплекс е, за който бихте могли да прочетете повече тук.\nEyeliss™ комплекса, създаден от Sederma, Inc., подпомага борбата срещу тъмните кръгове и подпухванията. Съдържа 3 активни мокелули - флаваноиден хесперидин от цитруси, дипептид VW и липопептид Pal-GQPR подобряват лимфната микроциркулацията, намаляват капилярната пропускливост и подобряват плътността на кожата, заедно с еластичността.\nCeramide Plumping Technology (Cpt) със серамиди на марката има запълващ, plumping ефект, докато тройния серамиден комплекс (Ceramide Triple Complex), съдържащ три ценни серамида, който е центъра на линията, защитава и усилва кожната бариера, възвръщайки серамидните загуби.\nАко си мислите, че е това.. едва сега започвам! Нали ви казах колко сериозна и интензивна грижа е?! Това предполага да е наистина заредена с активни съставки!\nФосфолипиди, множество пептиди и познатата ни хиалуронова киселина действат в симбиоза, добавени концентрирани витамин С и витамин Е имат освежаващо и анти-оксидантно действие, а мощен ретинол (витамин А) има силно анти-ейдж действие.\nЕкстракт от хибискус е мощен антиоксидант, борещ се със свободните радикали, докато екстракт от червена детелина таргетира преждевременното стареене. Зелен чай има освежаващ ефект, а ферментирал екстракт от репички запазва младостта.\nМаслеността на крема се дължи на базата от масло от шеа (карите) в комбинация с холестерол и мастни киселини, добити от растителни масла, а балсаместото усещане се дължи на чист пчелен восък.\nСлънцезащитните филтри вътре са в лицето на оксибензон и октиноксат.\nИ въпреки, че има още чудни съставки.. стига толкова! Това е един от най-силно активните продукти, които имам! Личи си и по действието!\nСлед месеци употреба кожата е видимо по-хидратирана, подхранена, мека и хладка. От засушаване, сърбежа и линиите, следствие на дехидратацията, няма и следа! Ден след ден, кожата става по-жизнена, по-свежа и видимо озарена.\nНе повлиява в дълбочина тъмни кръгове при мен, за съжаление, но видимо помага зоната да изглежда по-сияйна и бистра. Подпухване нямам, нито дълбоки бръчки, затова и не мога да споделя ефект.\nИзключително мощни подхранва, като усещате грижата през целия ден - дори на финала на деня, когато е време да отмия всичко от лицето, подхранващият маслен филм все още се усеща на пипане. Защитава, хидратира и подхранва през целия ден! Казвам ден, тъй като използвам околоочния крем само сутрин, заради наличието на фактор, което е и единствения недостатък, който откривам в продукта - това, че може да се ползва само сутрин. За сметка на това обаче, предпочитам да съм защитен от слънцето, така че... choices, както би казала Татяна от RuPaul's Drag Race! Тази тънка зона е толкова крехка, че да я защитаваме е ключово - каквато и грижа да ползваме, ако самата кожа е увредена и ние позволим това да се случи, едва ли ще има значение. Затова - защитавайте я и се грижете за нея подобаващо!\nДълбоко хидратирана, мека, гладка, стегната, plump-ната, запълнена и подхранена - това е околоочната зона, която се открива пред вас след този крем. Всеки ден, ден след ден! А с икономичността на този крем - поне година не му мърда! Това е добре дошло, тъй като изобщо не мисля да го сменям, тъй като покрива нуждите ми всеки сезон - ползвах го във финала на зимата, през цялата пролет и продължавам сега, началото на лятото, като определено няма какво повече да искам от него (освен да можех да го ползвам и вечер, де, но както казах - слънцезащитата е по-важна)! Покрива всяка нужда и един от най-добрите околоочни кремове, които съм ползвал - всичко, което очаквам от такъв!\nЕдна наистина богата, ефективна и концентрирана на активни съставки грижа, която хората с нуждите, които тя третира, трябва да пробват! Ако обичате плътни, маслени и богати текстури, които наистина преобразяват сухата и деликатна околоочна зона - този е за вас!\nЦената на бурканче от крема е 96 лв., като в София бихте могли да го отриете в парфюмерия "Скандал" на Графа, както и в notosgalleries в Ринг Мол. Това са двете места, в които Елизабет Арден се зарежда от официалния вносител у нас и от които аз купувам продукти на марката.\nЗа хората в останалата част от страната, парфюмерия "Скандал" има онлайн магазин, откъдето може да се закупи, а ето и линк.\nПубликувано от Jays Deen в 19:47 ч.


Заглавие: Сцила Нед Юни 27, 2010 8:38 pm\nИзображение на Сцила, Егина, ок.460 пр.н.е.\nСцила в древногръцката митология е морско\nчудовище, намиращо се на една от скалите в устието на Сицилийския пролив и поглъщащо дори цели кораби,\nминаващи оттам. На другата страна на пролива живеело другото чудовище Харибда. Помежду им успели да преминат само аргонавтите с помощта на Тетида и нереидите, и Одисей. Сцила е била дъщеря на морското божество Форкис. Имала е шест глави на куче, на шест шии, три реда зъби и\nНякога е била красива девойка, но отхвърлила любовтта на морския бог Главк, който помолил за помощ магьосницата Кирка и тя превърнала Сцила в чудовище.